Weserflug P.1003

Weserflug P.1003 – 1938 m. Vokietijoje įmonės Weser-Flugzeugbau sukurtas dviviečio konvertoplano projektas. Projekto tikslas buvo sukurti karinį orlaivį su keičiamo atakos kampo rotoriais, atitinkantį vertikalaus kilimo ir tūpimo () reikalavimus.

Dar prieš 1933 m. vokiečių aviakonstruktorius Adolfas Rohrbachas nagrinėjo fiksuoto sparno orlaivių trumpo pakilimo ir nusileidimo galimybes. Po 1935 m. Dr. Rohrbachas tapo naujai įkurtos „Weserflug“ lėktuvų gamyklos Lemverderyje (Žemutinė Saksonija) techniniu direktoriumi. Šioje įmonėje jis kartu su inžinieriumi Simonu parengė konvertoplano su 4 m skersmens sraigtais projektą.

Kilimui visą išorinę sparno dalį buvo galima pasukti 90 laipsnių kampu, kad propeleriai būtų nukreipti į viršų ir pakeltų orlaivį nuo žemės. Pakilus oro sraigtai būtų pasukami horizontaliai, taip orlaiviui pereinant į horizontalų skrydį. 1938 m. gegužės mėn. įmonė „Weserflug Flugzeugbau“ pateikė šio principo patento paraišką. Uwe W. Jack: Kurzstarter mit Kipprotor. // Fliegerrevue X Nr. 93, p. 38.

Orlaivio su keičiamo kampo rotoriais projektas, gavęs indeksą P.1003, buvo parengtas 1938 m. pradžioje. Darbus rėmė Trečiojo Reicho Aviacijos ministerija. Konstrukciškai P.1003 buvo iš esmės tradicinės komponuotės aukštasparnis monoplanas. Pagrindinis jo skirtumas – sparnų galuose sumontuoti propeleriai ir galimybė pasukti išorinę pusę pusę sparno 90 laipsnių kampu į viršų. Orlaivį varė fiuzeliažo centre sumontuotas vienas variklis, greičiausiai – 900 AG galios Daimler-Benz DB 600. Fiuzeliažo nosyje buvo kanalas aušinamam orui tiekti. Sukimo momentas į sparnų galuose sumontuotus itin didelius propelerius buvo perduodamas kardanine pavara. Propelerių skersmuo siekė 4 m., nors į tokio svorio lėktuvus paprastai buvo montuojami 2 m. skersmens propeleriai.

Numatomas šios mašinos kilimo svoris turėjo būti apie 2000 kg. Projekte buvo numatyta orlaivį aprūpinti įtraukiama važiuokle. projektinis lėktuvo greitis horizontaliame skrydyje turėjo siekti iki 650 km/h

„P.1003“ projekto įgyvendinimo darbai buvo nutraukti atsižvelgiant į VTOL sistemos techninį sudėtingumą. Viena projekto pabaigos priežasčių laikoma A. Rohrbacho mirtis 1939 m. „Weserflug P.1003“ laikomas pirmuoju konvertoplano projektu, kuris nors ir nebuvo įgyvendintas, tačiau po karo paskatino tolesnę šios konstrukcijos plėtrą JAV,Die Deutsche Luftrüstung 1933–1945 Band 4, Heinz J. Nowarra, Verlag Bernard & Graefe kur 1977 m. plėtojant P.1003 idėjas buvo sukurtas eksperimentinis „Bell XV-15“, vėliau išsivystęs į JAV tiek sausumos kariuomenės, tiek jūrų pėstininkų XXI a. antrame dešimtmetyje pradėta plačiai naudoti „Bell-Boeing V-22 Osprey“.Enciclopedia Ilustrada de la Aviación: Vol.8, pag. 1.835

 Techniniai duomenys 

 Sparnų mojis be propelerių: 7,00 m
 Sparnų mojis su sraigtais: 11,00 m
 Ilgis: 8,30 m
 Aukštis: 3,10 m
 Propelerio skersmuo: 4,00 m
 Važiuoklės plotis: 2,00 m
 Fiuzeliažo skersmuo: 1,15 m
 Jėgainė: vienas variklis, greičiausiai – 900 AG galios Daimler-Benz DB 600
 Maksimalus greitis (projektinis): 650 km/h

 Išnašos 

 Literatūra 
 Coates, Steve, Carbonel, Jean-Christophe, Helicopters of the Third Reich, Crowborough, Classic Publications Ltd., 2002. ISBN 1-903223-24-5.
 Die Deutsche Luftrüstung 1933–1945 Band 4, Heinz J. Nowarra, Verlag Bernard & Graefe, 1993.
 Enciclopedia Ilustrada de la Aviación: Vol.8, pag. 1.835, Edit. Delta, Barcelona 1983 ISBN 84-85822-73-0
 Nowarra, Heinz J, German Helicopters, 1928–1945, Atglen, PA: Schiffer Publishing, ISBN 0-88740-289-5.
 Polmar, Norman, Kennedy, Floyd D., Military Helicopters of the World: Military Rotary-wing Aircraft Since 1917, Naval Institute Press, ISBN 08702138301981.
 Smith, Richard, J., Focke-Wulf, an Aircraft Album, Ian Allan Ltd., 1973. ISBN 0-7110-0425-0.
 Smith, Richard, J., Kay, Anthony, German Aircraft of the Second World War, Putnam & Company Ltd. 1972 (3rd edition 1978). ISBN 0-370-00024-2.
 Uwe W. Jack: Kurzstarter mit Kipprotor. // Fliegerrevue X Nr. 93, PPV Medien, Bergkirchen 2022, ISSN 2195–1233.
 Weserflug P.1003, Luft46, http://www.luft46.com/misc/wes1003.html
 Weserflug P.1003, History or Aviation, http://www.histaviation.com/Weserflug__WP_1003.html
 Witkowski, Ryszard, Rotorcraft of the Third Reich, Redbourn, Mushroom Model Publications, 2007. ISBN 83-89450-43-2.

Kategorija:Aukštasparniai
Kategorija:Eksperimentiniai orlaiviai
Kategorija:Konvertoplanai
Kategorija:Nesukurti orlaiviai
Kategorija:VTOL
Kategorija:Wesser olaiviai